China-Eastern-Airlines-Flug 5735

Dr **Flug 5735 vum China Eastern Airlines** (Flugnummer **MU5735**) ìsch a nàzionààler Liniaflug vu Kunming (Volksrepüblik Kina) uff Guangzhou (Volksrepüblik Kina) gsìì, wo àm 21.&nbsp;März 2022 um 14:22 Uhr Ortszitt (06:22 Uhr UTC, 07:22 Uhr MEZ) bii dr Schtàdt Wuzhou àbgschtìrtzt ìsch. S’ Flugzigg ìsch a Boeing 737-800 vum China Eastern Airlines (CES) gsìì. Àm Ààfàng vum Sìnkflug vor dr Làndung hàt d’ Màschììna vìel Heecha verloora un hàt àm Booda uffgschlààga.

## s’ Flugzigg
S’ Flugzigg ìsch a Boeing 737-800 gsìì, wu-n-äbb sewana Joohra àlt gsìì-n-ìsch. ’S hàt dr Luftfàhrzigg-Kännzaicha B-1791 un dr Serianummer 41474 trajt. ’S ìsch ìm Jüüni 2015 glìefert worra gsìì un ìsch sitterhar vum China Eastern Airlines gnutzt worra. Bis zem Unfàll hàt’s 18.239 Flugschtunda ìn 8986 Flugzykla z’ruckglajt.

## d’ Fluggascht un d’ Bsàtzung
Àn Bord sìnn 123 kineesischa Fluggascht so wia 9 kineesischa Bsàtzungsmìtglìeder gsìì. Biim Unfàll sìnn àlla Litt àn Bord ums Laawa kumma. Dr Flugkapitään hàt insgsàmt 6.709 Flugschtunda ghàà, dr Äärschta Offiziar mehr àss 31.769 Schtunda, un dr Zwaita Offiziar mehr àss 556 Schtunda. Dr Zwaita Offiziar ìsch numma Beobàchter àn Bord gsìì, fìr Ärfàhrung sàmmla.

## dr Verlàuif vum Flug

Plànmaasig hàt dr Flug um 13:10 Uhr Ortszitt (05:10 Uhr UTC, 06:10 Uhr MEZ) solla ààfànga. S’ Flugzigg ìsch àwwer aina Minüüta schpeeter àbgflooga, um 13:11 Uhr Ortszitt (05:11 Uhr UTC, 06:11 Uhr MEZ). D’ Ààkunft àm Ziilflughààfa-n-ìsch fìr 15:05 Uhr Ortszitt (07:05 Uhr UTC, 08:05 Uhr MEZ) geplànt gsìì. Bis zem Àbschturz hàt dr Flug 1 Schtunda un 11 Minüüta düürt.

Äbb 160 Kilometer vor’m Ziilflughààfa hann normàlerwiis d’ Pilota mìt’m Sìnkflug müassa ààfànga. S’ Flugzigg ìsch àn’ma Heecha vu 29.100 Füass (8.870 m) gsìì, wu-n-’s ìnnerhàlb vun era Minüüta schtail zem Booda gschìrtzt ìsch. Normàlerwiis hàt d’ Màschììna làngsàm àn Heecha müassa verliara, àwwer ìnnerhàlb vun 1 Mìnüüta un 35 Sekunda ìsch sa um fàscht 26.000 Füas (7.900 m) àbgschtìega —àm schnallschta-n-ìsch dr Àbschtìeg um äbb 31.000 Füass/min (äbb 570 km/h) gsìì. Drnooh ìsch dr Schturz fìr äbb 10 Sekunda unterbrocha worra, un d’ Màschììna-n-ìsch witter käijt, bis sa àm Booda-n-uffgschlààga hàt. 

’S ìsch a Video vun’ra Ìwwerwàchungskamera gsìì, wu-n-a längliga Objäkt z’ sah ìsch, wo nochzüa sankracht ìn’ma Wàld àm Booda uffschlààgt —dàs ìsch woohrschiinsig dr MU5735. Àui Àuigaziiga hann dr sankrachta-n-Àbschturz vum Flugzigg gsah. Wagem Àbschturz ìsch a Wàldbrànd gsìì.

## d’ Untersüachung um dr Unfàll
Biim Àbschturz hàt s’ Flugzigg a relàtiv grààdliniga Flugbàhn ghàà, un d’ Transponder sìnn àktiv blìewa. Wagadam kààt ma sààga, àss s’ Flugzigg nìt wahrem Flug äkschplodiart hàt —’s ìsch àlso kää Bùmba-n-ààschlààg gsìì.

Waga da schlachta Watterbedìngunga sìnn d’ Àrweeta àn dr Unfàllschtälla schwar gsìì.

Àm 23. März 2022 hàt ma ainer vu da baida Flugschriiwer gfunda —’s ìsch dr Schtìmma-n-uffnàhmsàpparàt vum Cockpit gsìì. Säcks Taag noh-n-em Àbschturz ìsch àui dr Dàta-Flugschriiwer äntdäckt worra.

Àm 24. März 2022 ìsch verkìndigt worra, àss ma 10&nbsp;km vu dr Àbschturzschtälla àwag a 1,3&nbsp;m × 0,1&nbsp;m grooser Trummer vum Flugzigg gfunda hàt —dàtoo ìsch noch unklààr, ob daa Tail sìch vor odd’r wahrem Àbschturz vum Flugzigg gtrännt hàt. Ìwwringens ìsch s’ Hàuipt-Trìmmerfald ìn’ma Umkrais vu 30 Meeter um dr Unfàllsort glaaga gsìì. Trìmmer hàt ma bis züa 20 Meter unter’m Booda gfunda.

## a pààr Bìlder

东航MU5735班机坠毁现场.jpg|D’ Àbschturzschtälla vu dr Luft üss gsah
MU5735 3月25日，搜救搜索现场 On March 25, the search continues.jpg|D’ Àrweeta àn dr Unfàllschtälla-n-àm 25. März 2022
Datei:东航MU5735班机第一部黑匣子寻获现场 Black box of crashed flight MU5735 retrieved.jpg|Dr äärschta gfundena Flugschriiwer
Datei:东航MU5735班机第二部黑匣子寻获现场 Second Black box of crashed flight MU5735 retrieved.jpg|Dr zwaita gfundena Flugschriiwer


## Weblinks

* 

## Ainzelnohwiisa